
I.  DE  CONVULSIONIBUS  PER  ELECTROIMAGNETES 

EFFECTIS. 

(^um  antea  in  conductore  pilae  voltaicae  convulsio- 
nes corporis  humani  non  possent  effici,  nisi  si  ea  ex 
pluribus  paribus  laminarum  constaret,  Faraday  primus 
in  serie  nona  disquisitionum  suarum  *)  monstravit 
I etiam  singulis  laminarum  paribus  adhibitis  tales  con- 
’ vulsiones  oriri,  si  admodum  longo  filo  ad  conducen- 
(dum  utare;  attamen  tum  tantum,  cum  aperiatur,  non 
litem  cum  claudatur  catena.  Idem  ille  docuit,  convul- 
fsiones  fortiores  reddi,  si  fdum  in  spirae  modum  sit 


*)  Vide  Philosoph.  Transact.  pr.  1835. 
nales  Tom.  XXXV.  p.  413. 

llexuin,  et  crescere  etiam,  si  in  spiia  ferrum  molle 
insit. 

Explicatio,  quam  ille  de  ortu  harum  convulsio- 
num dedit,  hac  re  nititur,  quod  a flumine  electrico 
evanescente  alterum  flumen  eadem  directione  manans, 
in  quavis  propiore  massa  metallica,  quae  conductorem 
in  se  ipso  clausum  formet,  gignitur.  Uti  igitur,  cum 
aperiatur  catena,  in  metallo,  qnod  prope  sit,  flumen 
ejusdem  directionis  nascatur,  ita  etiam  in  ipso  condu- 
ctore tale  flumen  gigni  ille  dicit;  hoc  autem  flumine 
electrico,  cum  eadem  directione  manet,  vim  principis 
illius  fluminis  augeri.  Faraday  hoc  flumen,  quod  eva- 
nescente altero  genitum  est,  nominat  per  inductionem 
ortum.  Ex  eo  pendet,  quam  fortes  sint  convulsiones, 
quae  erunt  eo  fortiores,  quo  longius  est  lilum  vel  spa- 
tium, in  quo  flumen  per  inductionem  nascitur. 

Cum  filum  conjungens  in  spirae  formam  flectitur, 
flumen  interruptum  non  modo  per  inductionem  fortius 
redditur,  ut  in  recto  lilo,  sed  praeterea  etiam  flumen 
evanescens  ex  singulis  flexibus  per  inductionem  in  fle 
xus  prope  jacentes  hanc  vim  habet,  ut  denuo  flumen 
augeatur. 

Denique  cum  in  spira  praeterea  ferrum  molle  in- 
est,  quod,  dum  flumen  per  conductorem  spiralem  tran- 
sit, in  electromagnetem,  qui  dicitur,  mutatur,  hoc  su- 
mere possumus,  ut  magnetismus  in  eo  hac  re  nasca- 
tur, quod  etiam  in  ferro  flumina  ejusdem  directio- 
nis atque  in  lilo  conducente  gignantur.  Evanescente 
flumine,  quod  in  conductore  spirali  est,  etiam  flumina. 

<juao  in  ferro  fluuiil,  evanescunt,  eoque  item  per  in- 
ductionem in  conductorem  sic  valent,  ut  llumcn  eo 
ipso  tempore,  quo  interrumpitur,  denuo  augeatur. 

Ad  ipsas  illas  convulsiones  gignendas  adhibui  ele- 
ctromagnetem,  qui  hanc  constructionem  haberet,  ut  fer- 
rum in  eo,  14  digitos  longum  et  1,6  digitorum  per 
diametrum,  circularem  sectionem  haberet  et  soleae 
equinae  fere  formam  exprimeret.  Filum  cupreum  se- 
rico circumtextum,  quo  ferrum  circumdederam  erat,  0,5 
digitorum  per  diametrum  erat.  Longitudinem  ejus  ac- 
curate definire  nequeo,  minimum  tamen  1400  pedum 
fuisse  conjicio.  Filum  tangit  non  ferrum  ipsum,  sed 
duos  folliculos  aurichalceos  in  spirae  modum  ita  am- 
bit, ut  spiras  septingenorum  pedum  efficiat. 

Par  illud  laminarum,  quod  ad  llumen  electricum 
gignendum  inserviebat,  constabat  ex  laminis  spiralibus, 
una  zincea  altera  cuprea,  quae  singulos  pedes  quadra- 
tos per  superficiem  habebant.  Eodem  semper  lamina- 
rum pari  utebar  nec  augebam  llumen  nisi  eo,  quod 
fortius  acidum  adhibebam.  Flumine  satis  valido  elc- 
ctromagnes  hic  140  pondo  portabat.  Eo  loco,  ubi 
fila  electromagnetis  in  j)alellas  argento  vivo  reple- 
tas, quae  laminae  cupreae  et  zinceae  adhaerebant,  im- 
mergebantur, ansae  aurichalceae  cylindraceae  affixae 
erant. 

Qui  ansas  has  manibus  humidis  prehenderet  et 
altera  sublata  conductionem  interrumperet,  convulsio- 
nes, quae  usque  ad  carpum  porrigebantur,  sentiebat. 

Fila  illa  spiralia  plerumque  ita  inter  sese  con- 

nexa  erant,  ut  lerrum  in  utraque  sua  extremitate  duos 
contrarios  polos  haberet,  sed  poterant  etiam  ita  necti, 
ut  cognomines  essent  poli.  Intensitas  magnetica  ele- 
ctromagnetis  tum  adeo  erat  debilis,  ut  ancoram  suam 
portare  nequiret;  convulsiones  tamen  eaedem  omnino 
erant  ac  polis  non  cognominibus. 

Quod  quidem  non  solum  in  eo  electromagnetc, 
quem  modo  descripsi,  evenit  sed  etiam  in  quolibet  si- 
militer constructo,  dum  animadverterentur  omnino  con- 
vulsiones. Itaque  patet,  inductionem,  quae  evanescente 
magnetismo  oritur,  non  tam  ex  intensitate  magnetica 
totius  massae  ferreae,  quam  ex  summa  singularum  in- 
tensitatum  ejus  partium  pendere.  Quippe  quod  illa 
intensitas  totii  s massae  ferreae  diversissima  est  duobus 
polis  electromagnetis  aut  cognominibus  aut  non  cog- 
nominibus, haec  vero  summa  intensitatum  omnium  par- 
tium ferri  utroque  casu  eadem  manet,  uti  lleri  necesse 
est,  quod  convulsiones  eaedem  manent. 

Simul  confirmat  haec  observatio,  quod  sane  jam 
aliunde  notum  est,  vim  inducentem  eandem  semper 
esse,  quacunque  directione  magnetismus  evanescat. 
Cum  enim  quaevis  ferri  particula,  quae  per  alteram 
spiram  magnetica  redditur,  oppositos  polos  habeat  po- 
lis ferri  per  alteram  spiram  magnetici  fact*,  ^is  indu- 
cens utriusque  partis,  quoniam  singulae  spirae  massas 
ferri  fere  aequales  magneticas  reddunt,  invicem  per  se 
tolleretur,  si  evanescente  magnetismo  polorum  directio 
quidquam  valeret. 

Si  vero  duae  illae  spirae  ita  inter  se  connecte- 
bantiir,  ut  clectromagiics  duos  non  cognomines  polos 

haberet,  id  quod  in  omnibus  experimentis,  quae  post 
enarrabo,  feci,  convulsiones  ad  libitum  vel  fortiores 
vel  debiliores  eflici  poterant,  prout  catena  clausa  vel 
subito  vel  lentius  interrumpebatur. 

Optime  autem  diversi  effectus  ex  interruptione 
catenae  nascuntur,  cum  lila  electromagnetis  in  laxio- 
res patellas  argento  vivo  repletas,  quae  rursus  cum 
pari  galvanico  juncta  sunt,  ducuntur.  Etenim  si  tum 
catena  ita  interrumpitur,  ut  alterum  filum  ex  argento 
vivo  tollatur,  convulsiones,  cum  lilum  celeriter  recta 
linea  ad  perpendiculum  tollitur,  admodum  debiles  sunt. 
Cum  lente  tollitur  et  oblique,  quoniam  sic  plus  tem- 
poris in  discedendo  a superficie  consumitur,  convul- 
siones multo  vehementiores  sunt.  Si  vero  interruptio 
catenae  pari  celeritate  fit,  ceteris  paribus,  etiam  con- 
vulsiones pari  sunt  vehementia. 

Haec  observatio  confirmare  mihi  videtur  explica- 
tionem, quam  Faraday  de  ortu  convulsionum  dedit; 
llumen  enim  inductum,  quo  convulsiones  gignantur, 
per  alterum  tlumen  evanescens  nasci  dicit.  Sed  illud 
tum  tantum  oriri  poterit,  quamdiu  conjunctio  metal- 
lica re  vera  extat,  quae  repente  interrupta,  eo  tem- 
pore, quo  tlumen  inductum  gigni  posset,  non  amplius 
extat,  ita  ut  hoc  flumen  provocari  nequeat.  Itaque,  si 
filum  celeriter  ex  patella  tollitur,  non  salis  temporis 
ad  formandum  tlumen  inductum  videtur  adesse;  sin 
sensim  ab  superficie  argenti  vivi  separatur,  tlumen  in- 
ductum per  omnes  partes  fili  perfecte  oriri  et  tanto 
majorem  vim  exercere  potest. 

Si  experimentum  hoc,  quod  exposui,  eadem  ra- 

tione  insliluebaui , nisi  quod  electomagnetem,  prius- 
quam interrumpebatur  catena,  ancora  instruxeram,  con- 
vulsiones, quamvis  interruptio  eadem,  qua  antea,  ce- 
leritate fieret,  adeo  debiles  erant,  ut  eas  initio  eva- 
nuisse omnino  putarem. 

Ancora  magneti  applicata  et  ipsa  fit  magnetica, 
contrariis  tamen  polis,  qua  re  vis  magnetis  tollitur. 
Eodem  modo  ancora  in  electromagnetem  valet;  itaque 
probabile  erat,  eam.  tollendo  vim  ferri  inducentem, 
convulsiones  fortes  deminuere.  Quae  cum  in  electro- 
magnete  partiin  per  lilum  in  se  ipsum,  partim  per  fer- 
rum in  filum  inducens  gignantur,  ancora  alterum  hoc 
ita  tollere  poterat,  ut  conductor  in  se  ipsum  solum 
inducendo  valeret  et  debiles  illas  convulsiones  effice- 
ret, quas  ancora  applicata  inveni.  Itaque  necessarium 
videbatur  vim  inducentem  et  ferri  et  fili  seorsum  co- 
gnosci. 

Primum  igitur  conductorem  solum  adhibui  sine 
ullo  ferro,  quod  ex  folliculis  aurichalceis,  quos  dixi 
ambiri  filo,  exemi.  Convulsiones,  quae  sic  nasceban- 
tur, multo  vehementiores  erant,  quam  quae  cum  ferro 
adhibita  etiam  ancora  gignebantur. 

Hinc  sequitur,  vim  ancorae  non  hoc  solo  con- 
stare, quod  ea  inductionem  ferri  tollat,  sed  ei  etiam 
aliam  vim  iiiesse,  quae  filo  in  se  ipsum  inducenti  con- 
traria sit. 

Ceterum  non  est  praetermittendum,  convulsiones, 
adhibito  solo  conductore  spirali  natas,  paulo  tantum 
fuisse  debiliores  quam  quae  cum  ferro,  absente  an- 

cora,  gignebaiilur.  Quod  quidem  sine  dubio  hinc  fa- 
cium est,  quia  in  electromagnete,  quem  adhibui,  massa 
iili  adeo  superabat  massam  ferri,  ut  vis  inducens,  quam 
hoc  in  filum  habebat,  comparata  cum  vi  inducente, 
quam  filum  in  se  ipsum  exercebat,  nullius  fere  mo- 
menti esset. 

Ut  porro  etiam  vim  inducentem  ferri  in  filum  so- 
lam acciperem,  spiralem  conductorem  rursus  ad  ferrum 
alligavi,  et,  dum  llumen  per  eum  transibat,  ancoram  ap- 
plicui. Dein  conductionem  interrupi.  Ancora  adhae- 
sit ferro,  quod  magneticum  manebat.  Flumen  autem 
electricum  in  lilo,  quod  catena  aperta  erat,  non  ain- 
,,ii  us  esse  poterat.  Jam  quando  ansas  fili  extremitati- 
bus aflixas  manibus  humidis  comprehendebam,  sicque 
conductionem  inter  extremitates  lili  restituebam,  ut  de- 
mebatur ancora,  convulsionem  sentiebam  vehemenlio- 
rem  aut  debiliorem,  prout  ancora  aut  repente  avel- 
lebatur aut  lentius  removebatur. 

Convulsiones  has  ex  inductione  ferri  in  filum  natas 
esse  apparet.  Ancora,  quamdiu  ferro  adhaeret,  vim 
magneticam  ejus  tollit,  si  sejungitur,  evanescente  magiie- 
tismo  per  inductionem  in  filo  oritur  alterum  flumen  ejus- 
dem directionis  ac  quod  magnetismum  in  ferro  genuit. 

Quodsi  hoc,  quod  exposui,  experimentum  ita  mu- 
tabam, ut,  dum  ansae  manibus  humidis  tenentur,  in- 
ter extremitates  fili  esset  simul  metallica  conjunctio, 
quae  deinde  eo  ipso  tempore  interrumperetur,  quo 
ancora  a ferro  sejungebatur,  vehementissimam  convul- 
sionem sentiebam. 

Vehementia  haec  inde  videtur  effici,  quod  ad  flu- 
men inductum,  avulsa  ancora  gignendum,  conductore 
clauso  opus  est.  Qui  si  vel  ex  aliqua  parte  malus 
conductor  est,  veluti  corpus  humanum,  non  aeque  ve- 
hemens flumen  oriri  poterit  ac  perfectiore  metallico 
conductore  adhibito.  Jam  si  perfectior  talis  condu- 
ctor metallicus  eo  ipso  tempore,  quo  flumen  in  eo  jam 
natum  est,  per  corpus  interrumpitur,  flumen  vehementius 
jam  ortum  in  conductore  metallico,  per  corpus  transi- 
bit et  vehementiores  convulsiones  efficiet,  quam  si  jam 
oriente  flumine  conductio  non  esset  perfecte  metallica. 

Maxime  autem  est  insigne,  quod  hac  in  re  con- 
vulsiones, quae  ab  solius  ferri  vi  inducenti  gignuntur, 
longe  vehementiores  sunt,  quam  quae  per  electromagne- 
tem  sine  ancora,  catena  reclusa,  efficiuntur,  quamvis  in 
his  non  solum  ferrum  sed  etiam  ipsum  filum  metalli- 
cum inducendo  valeat. 

Causa,  opinor,  est,  quod  catena  voltaica  condu- 
ctor quidem  est  in  se  clausus,  sed  constat  tamen  par- 
tim  ex  perfecto  conductore,  qui  est  filum  metallicum, 
partim  ex  minus  perfecto,  aqua  nimirum  acidula,  quae 
inter  laminas  intercedit.  Iu  tali  autem  conductore 
clauso  nunquam  aeque  vehemens  flumen  per  inductio- 
nem nasci  poterit  atque  in  eo,  qui  omnino  sit  metalli- 
cus. Itaque  vis  inducens  ferri  in  avellenda  ancora  in 
conductore  omnino  metallico  multo  vehementius  flu- 
men gignet,  quam  ferri  et  fili  vires  inducentes  in  con- 
ductore minus  perfecto,  qualis  est  catena.  Omnino 
autem  hoc  satis  bene  cogitari  potest,  vim  fluminis  gal- 

vanici  multo  fore  vehementiorera,  si  ad  id  gignendum 
non  liumidus  conductor  adhibeatur,  ita  ut  filum  per 
conjunctionem  metallicam  in  se  ipsum  redire  possit, 
pari  modo  atque  idem  in  fluminibus  per  inductionem 
natis  inveniri  potest. 

Dein  examinavi,  num  etiam  in  minoribus  electro- 
magnetibus  ancora  applicata  simili  modo  vehementiam 
convulsionum  deminueret.  Et  adhibui  quidem  ferrum 
16  digit.  longum  et  0,8  digitorum  per  diametrum,  in 
soleae  equinae  formam  flexum,  in  cujus  cruribus  fila 
spiralia  centenorum  pedum  affigebantur,  ita  ut  totus 
conductor  200  pedes  longus  esset.  Mirum  tamen  vi- 
debatur, cum  in  hoc  electromagnete  per  ancoram  ap- 
plicatam non  deminui  vehementiam  convulsionem  in- 
venirem. 

Quare,  cum  hoc  mihi  in  mentem  venisset,  ut  for- 
tasse per  naturam  ferri  in  electromagnete,  quem  supra 
(pag.  5.)  descripsi,  illa  effecta  esse  putarem,  alte- 
rum ferrum  ejusdem  omnino  formae  ac  quo  antea  usus 
eram,  sed  ex  diverso  tamen  genere  ferri  feci.  Quod 
cum  eandem  vim  haberet  ac  prius,  ipsa  natura  ferri 
illius,  magnam  hanc  deminutionem  convulsionum  in 
electromagnete,  quem  supra  descripsi,  non  poterat  ef- 
fecisse. 

Quodsi  idem  ferrum  quod  filo  1400  pedes  longo 
circiundatum  applicata  ancora  multo  debiliores  con- 
vulsiones gignebat  quam  sine  ancora,  filo  200  tan- 
tum pedes  longo  circumdabam,  item  applicata  ancora 
nulla  deminutio  convulsionum  apparebat.  Unde  ex 


12 


sola  longitudine  lili  deiuinutiones  convulsionum  pen- 
dere apparet. 

II.  UT  EVANESCAT  FLUMEN  IN  CONDUCTORE  ELE- 
CTROMAGNETIS,  TEMPUS  ALIQUOD  REQUIRI. 

Quae  modo  exposui,  probabile  reddebant,  ferrum 
electromagnetis  diverso  modo  in  filum,  quo  circum- 
detur, valere,  prout  ancora  aut  instructum  sit  aut  ea 
careat.  Id  accuratius  hoc  experimento  exquirere  studui. 

Flumen,  postquam  per  filum  longum  ejus  electro- 
magnetis, quem  pag.  5.  descripsi,  duxi,  deinde  ut 
interrumperem,  unam  fili  extremitatem,  ex  patella  ar- 
gento vivo  referta  extractam,  quam  celerrime  immersi 
in  aliam  patellam  argento  vivo  plenam,  quae  ita  cura 
altera  fili  extremitate  cohaereret,  ut  lilum  in  se  ip- 
sum quasi  rediret,  a pila  autem  esset  sejunctum.  Jam 
ut  viderem,  num  superesset  llumen  aliquod  in  lilo,  an- 
tea filo  illi  conducenti  injunxeram  multiplicatorem,  cu- 
jus acus  duplex,  quamdiu  filum  cum  pila  conjunctum 
fuerat,  circiter  90®  decliiiarat.  Tunc  filo  a pila  se- 
juncto, si  ancora  in  ferro  non  erat,  subito  acus,  in 
iitramque  partem  paria  spatia  motu  vacillanti  emetita, 
a loco  principe  non  declinabat;  sin  aderat  electroma- 
gneti  ancora,  acus  sensim  sensimque  in  locum  princi- 
pem redibat  tanta  tarditate,  ut  pro  diversa  fluminis 
vehementia  20  usque  ad  70  secund.  jiraeterireiit,  dum 
ejus  vacillationes  paribus  spatiis  ab  utraque  parte  re- 
cederent. Motus  autem  acus  hic  erat,  ut  a 90®,  quos 
gradus  declinarat,  usque  ad  circiter  75®  ab  loco  prin- 

cipc  accederet,  dein  paucis  gradibus  recederet,  indie 
usque  ad  40'*  rediret,  mox  rursus  paullulum  abiret  etc:. 
donec  declinatio  nulla  et  vacillationes  utrimque  pares 
essent. 

Vix  opus  est  commemorari,  si  filum  post  reclm- 
sam  catenam  non  in  se  ipsum  redibat,  ne  flumen  quii- 
dem  amplius  potuisse  inveniri,  sive  ancora  esset  :in 
electromagnete  sive  non  esset. 

Idem,  quod  ex  hoc  experimento  apparebat,  nimi- 
rum in  filo  electromagnetis  flumen,  cum  recludatur  ca-: 
tena,  tarde  tantum  si  ancora  applicata  sit,  sin  ea  de- 
sit, subito  evanescere,  idem  quoque  efficiebatur  «x 
eodem  experimento,  cum  ferrum  idem,  pro  filo  auteitn 
1400  pedes  longo  aliud,  quod  200  tantum  pedum  essed, 
adhiberem;  tempus  tamen,  dum  acus  in  locum  princi- 
pem redisset,  paulo  brevius  erat.  Eadem  plane  eve- 
niebant, si  ferro  tenuiori  | digitorum  per  diametrum, 
quod  item  filo  200  pedes  longo  ambibatur,  utebar, 
nisi  quod  acrior  multiplicator  adhibendus  erat.  Igitur 
flumen  applicata  ancora,  cum  eadem  ferri  massa  adhi- 
betur, breviori  tempore  evanescit,  si  filum  est  brevius; 
cum  autem  filum  idem  est,  si  massa  ferri  minor  est. 

Qua  in  re  ut  accuratius  persequerer,  quam  vim 
longitudo  fili  haberet,  ferrum  crassius,  quod  1,6  di- 
git.  per  diametrum  erat,  duodecim  tantum  flexibus  fili 
cuprei  admodum  crassi,  quod  3 linearum  per  diame- 
trum erat,  circumdedi,  ita  ut  seni  spirae  flexus,  singuli 
I digit.  inter  se  distantes,  utrique  cruri  soleae  adjace- 
rent, media  autem  ejus  curvatura  libera  a filo  esset. 

Hoc  filum  si  per  alia  fila  ejusdem  crassitudinis  cum 
eo  pari  galvanico,  quod  supra  descripsi,  conjungebam, 
electromagnes  fere  aeque  multum  portabat  ac  tenuiori 
illo  1400  pedes  longo  adhibito,  cujus  circiter  2200 
llexus  ferrum  ambibant.  Sed  num  etiam  brevi  hoc  lilo 
(9  pedum),  adhibito  tarde  evanesceret  lliimen,  explo- 
rari nequibat;  nam  cum  multiplicatorem  ex  tfenui  filo 
injunxissem,  electromagnes  nihil  fere  amplius  portare 
poterat.  Causa  est,  quod  llumeii,  si  in  aliqua  parte 
conductionis  per  tenue  filum  transire  cogitur,  admo- 
dum deminuitur,  parique  ratione  etiam  vis  electroma- 
gnetis  decrescit.  Quare  cum  multiplicatore,  ad  flumen 
in  hoc  crassiore  filo  evanescens  observandum,  uti  ne- 
quirem, acum  duplicem  prope  filum  suspendi,  sed  nec 
sic,  nec  si  acus  a filo  crassiore  aliquot  spirae  flexibus 
circumdabatur,  tarde  eam  redire  animadvertere  pote- 
ram. Quod  quidem  sine  dubio  ideo  accidit,  quia  tem- 
pus, quo  acui  ad  singulas  vacillationes  opus  est,  ma- 
jus erat,  quam  quod  ad  extinguendum  flumen  requiri- 
tur. Sed  re  vera  etiam  in  hoc  filo  tarde  flumen  eva- 
nescere, alio  experimento,  quod  infra  (p.  16.)  ex- 
ponam, cognovi. 


fll.  UT  MAGNETISMUS  ELECTROMAGNETIS  RECI.USA 
CATENA  EVANESCAT,  TEMPORE  OPUS  ESSE. 

Quod  flumen  in  conductore  tarde  evanescit,  satis 
explicari  potest,  si  sumitur,  magnetismum  quoque  ele- 
ctromagnetis , si  ancora  huic  adhaereat,  reclusa  catena 

non  siihito  evanescere,  sed  sensim  deminui.  Si  enim 
sensim  evanesceret  magnetismus,  per  inductionem  in 
conductore  oreretur  tlumen  ejusdem  directionis  ac  quod 
principio  per  fdum  ductum  est.  Illud  autem  flumen 
inductum  pari  celeritate,  ac  magnetismus  evanesceret, 
excitaretur,  ideoque  acum  multiplicatoris,  dum  deflec- 
tere conatur,  sensim  tantum  in  locum  principem  re- 
dire sineret. 

Ut  autem  tarde  acus  redeat,  in  locum  principem, 
re  vera  inde  fieri,  quod  per  longius  tempus  flumen 
ejusdem  directionis  perpetuo  gignatur,  hoc  experimento 
confirmatum  est.  Nam  cum  flumen,  ut  antea,  per  filum 
1400  pedes  longum  duxissem  et  electromagneti  appli- 
cuissem ancoram,  quae  etiam  interrupto  flumine  satis 
magna  cum  vi  ei  adhaerebat,  deinde  autem  utramque 
fili  extremitatem  a pila  sejunctam  cum  multiplicatore 
ita  conjunxissem,  ut  sic  conductor  in  se  rediret,  sta- 
tim  acus  declinabat  idque  eadem  directione,  qua  per 
flumen  pilae  deflexa  fuisset.  Et  declinabat  etiam  tum, 
cum  conductor  per  10  sec.  a pari  galvanico  sejunctus 
tunc  demum  secum  ipso  per  multiplicatorem  rursus 
connectebatur.  Quod  quo  tardius  fiebat,  eo  minori 
declinatione  eoque  celerius  acus  ad  locum  principem 
redibat.  Semper  autem  tempus  ab  reclusa  catena  us- 
que dum  acus  in  utramque  partem  a principe  loco  pa- 
ribus spatiis  declinabat,  idem  esse  videbatur,  sive  su- 
bito sive  post  aliquod  tempus  filum  a pila  sejunctum 
rursus  secum  ipso  connectebatur. 

Quodsi,  ut  hoc  experimento  demonstratur,  magne- 

tismus  tarde  evanescens  efficit,  ut  etiam  flumen  in  filo 
conducente  electromagnetis,  applicata  ancora  tarde  eva- 
nescat, apparet  etiam,  si  massae  ferri  sint  pares,  pa- 
riaque portare  sustineant,  flumen  in  filo  circumdanti 
eo  tardius  evanescere,  quo  longius  sit  filum.  Nam  ut 
flumen  tarde  evanescat,  fit,  quod  proprie  seinper  de- 
nuo  gignitur  per  inductionem,  quae  est  eo  major,  quo 
longius  est  filum,  quod  eam  recipit. 

Idque  plenissime  comprobatum  est,  cum  ferrum, 
quod  in  priori  experimento  filo  1400  pedum  circum- 
dederam, 200  tantum  pedum  filo  circumdarem.  Eadem 
enim  eveniebant,  quae  priori  experimento,  sed  tum 
tantum,  cum  fili  extremitates  a pila  sejunctas  admo- 
dum celeriter  cum  multiplicatore  coniiecterem.  Si  vero 
pro  hoc  filo  alio  utebar  3 lineas  crasso  et  9 pedes 
longo  cura  eodem  ferro  (pag.  5.),  acus  non  decli- 
nabat, nisi  cum  valde  acrem  multiplicatorem  adhibe- 
rem. Eadem  fiebant,  cum  ferrum  tenuius,  quod  0,8 
digitorum  per  diametrum  esset,  cum  filo  200  pedes 
longo  adhiberem. 

Jam  ex  his  etiam  explicari  potest,  quam  ob  rem 
applicata  ancora  convulsiones  deminuantur. 

Nimirum  in  electromagnete,  qui  admodum  magna 
pondera  sustinere  possit,  maguetismus  reclusa  catena 
tardissime  evanescet.  Ferrum  si  est  circumdatum  valde 
longo  filo,  quod  a pila  sejunctum  deinde  per  corpus 
humanum  sccum  ipso  coimectitur,  inagnetismus  tarde 
evanescens  impedit,  quominus  flumen  in  hoc  filo  eva- 
nescat, quod,  quoniam  inducendo  in  se  ipsum  valere 

ne- 

nequit,  convulsiones  gignere  non  potest.  Idem  autem 
ferrum  idem  pondus  sustinens  si  breviori  filo  circum- 
datum est,  magnelisiiuis  evanescens,  quoniam  in  mino- 
rem fili  longitudinem  valet,  minorem  vim  inducendo 
exercet.  Itaque  non  pari  ratione  impeditur,  quominus 
in  filo  evanescat  lliimen,  quod  ideo  in  se  ipsum  in- 
ducendo valere  et  convulsiones  gignere  poterit.  Ergo 
deminutio  convulsionum  ex  sola  fili  longitudine  pen- 
det, nec  dubium  est,  quin  pro  singulis  ferri  massis 
etiam  certae  quaedam  filorum  longitudines  inveniri  pos- 
sint, quibus  adhibitis  ferrum  ancora  instructum  con- 
vulsiones ne  oriantur,  impediat.  Insigne  vero  est,  in 
omnibus  electromagnetibus,  in  quibus  ancora  appli- 
cata convulsiones  vel  parum  vel  omnino  non  demi- 
nueret, fila  adeo  fuisse  brevia,  ut  per  se  sine  ferro 
admodum  debiles  tantum  convulsiones  gignerent.  Quam- 
obrem  hae  convulsiones  multum  augebantur,  si  fer- 
rum sine  ancora  in  his  filis  inerat,  cum  in  electroma- 
gnete  supra  (p.  5.)  descripto,  in  quo  convulsiones 
applicata  ancora  fere  penitus  evanescebant,  filum  in 
spirae  modum  flexum  fere  aeque  vehementes  convul- 
siones efficeret  sine  ferro  atque  cum  ferro. 


TV.  QUAE  PONDERA  ELECTROMAGNETES  FLU^IINE 
INVERSO  PORTARE  SUSTINEANT. 

Quod  tarde  flumen  in  electromagnete  ancora  in- 
structo evanescit,  explicat  etiam  aliam  rem.  Cum  enim 
vulgaris  opinio  sit  ancoram  adhaerere  electromagneti 

non  modo,  si  conjunctio  cum  catena  tollatur,  sed  etiam, 
si  contraria  directione  flumen  per  filum  ducatur,  unde 
anonymus  quidam,  P.  M.  Dubliniensis  *)  co  ipso  tem- 
pore, quo  invertatur  flumen,  electromagnetis  vim  por- 
tandi pondera  admodum  augeri  contendit,  ex  meo  qui- 
dem experimento  contrarium  omnino  evenit. 

Si  electromagnete  cum  conductore  longissimo  ute- 
bar, ancora  3 pondo  gravis,  cum  inverteretur  flumen, 
quamvis  id  celerrime  fieret  nec  ullum  aliud  pondus 
adhaereret,  semper  decidebat,  et  tamen  idem  ille  ele- 
ctromagnes  eodem  flumine  adhibito  140  pondo  por- 
tare poterat.  Si  eodem  ferro  cum  conductore  illo 
brevi,  3 lineas  crasso  (p.  13.)  utebar,  ancora,  si 
nullum  aliud  pondus  ei  allegatura  erat,  inverso  flu- 
mine adhaerebat,  sed,  cum  electroraagnes  flumine  per- 
petuo valente  80  pondo  portaret,  inverso  flumine  illa, 
etiamsi  3 tantum  pondo  suspendebam,  semper  decide- 
bat, Flumine  interrupto,  non  inverso  ancora  21  pondo 
portabat,  itaque  inverso  flumine  semper  decidebat, 
quamvis  minus  pondus  portaret  quam  sublato  flumine 
sustinebat. 

Priorum  opinio  est,  flumen  in  electromagnete, 
etiamsi  ancora  applicata  ei  sit,  reclusa  catena  subito 
evanescere,  eaque  re  per  inductionem  nasci  flumen, 
quod  ancoram,  dum  invertatur  flumen,  eadem  vi  por- 
tet atque  ea  antea  portabatur..  Verum  cum  modo  de- 
monstrarem, flumen  in  electromagnete,  cui  ancora  ad- 


*)  Vide  Pliilosophical  Magazine  ann.  1833.  Vol.  III.  p,  8. 

haereat,  tarde  tantum  evanescere,  sequitur,  ut,  quam- 
vis tlumen  jam  contraria  directione  per  lilum  sit  du- 
ctum, tamen  tlumen  aliquod  prioris  directionis  supersit. 
Quod  cum  tlumini  postea  nato  obnitatur,  siquidem  ad 
hoc  gignendum  item  tempore  opus  est,  punctum  ali- 
quod temporis  esse  poterit,  quo  tlumina  haec  contra- 
ria inter  se  sint  paria  et  suam  invicem  vim  tollant. 
Hoc  autem  temporis  puncto  ancora  decidet. 

Hinc  sequitur,  anceram  nunquam  eodem  tempore 
decidere,  quo  tlumen  per  instrumentum  illud,  quod 
ab  invertendo  flumine  nomen  habet,  in  contrariam  di- 
rectionem pellatur;  observatioque  ipsa  docet,  ancoram 
semper  post  tlumen  inversum  decidere.  In  electroma- 
gnete,  quod  longo  filo  instructum  erat,  4 secund.  post 
inversum  flumen  praeteribant,  dum  ancora  decideret. 

In  omnibus  electromagnetibus,  in  quibus  satis  mul- 
tum tempus  ab  flumine  inverso,  dum  decidat  ancora, 
praeterit,  ea  adhaeret,  si  vetus  directio  fluminis  initio 
inversa  satis  celeriter  restituitur. 

V.  TNTENSITATEM  MAGNETICAM  PER  ANCORAM 
APPLICATAM  AUGERI  AD  EAMQUE  REM  TEM- 
PORE OPUS  ESSE. 

Quod  magnetismus  electromagnetis  a pila  sejuncti 
sensim,  si  ancora  applicata  est,  subito  contra,  si  ea 
desit,  evanescit,  hac  re  minus  mirum  videtur,  quod> 
etiam  si  electromagnetis  conjunctio  cum  pila  servatur, 
tamen  magnetismus,  si  ancoi  a applicatur,  augetur,  idque 
item  fit  sensim. 

2 * 

Niiiiiruiii,  cum  ancoram  electromagneti  applicarem, 
dum  llumeii  per  conductorem  liOO  pedum  transibat, 
illa  initio  adeo  exigua  cum  vi  adhaerebat,  ut  facile 
eam  possem  dirimere;  postquam  vero  per  2 circiter 
secuud.  adhaesit,  avellere  non  amplius  poteram  et  ma- 
jore pondere  quam  centenario  opus  erat,  ut  id  pos- 
set lieri.  Simili  modo  ancora  initio  postquam  appli- 
cata est,  facile  in  polis  electromagnetis  moveri  poterat, 
sensim  autem  magis  adhaerens  post  aliquot  secmida, 
quamvis  omnibus  viribus  contenderem,  moveri  non  pot- 
erat. 

Hinc  patet, -portandi  electromagnetum  vim  sen- 
sim tantum  crescere.  Praecipue  tamen  hoc  fit  in  ele- 
ctromagnetibus  admodum  longo  lilo  circumdatis;  cum 
lila  breviora  eidem  ferro  adhibentur,  statim  fere  an- 
cora cum  omni  sua  vi  adhaeret. 

Per  id  tempus,  quod,  dum  electromagnes  maxi- 
mam suam  portandi  vim  obtineat,  praeterit,  etiam  ma- 
gnetismum  ejus  re  vera  sensim  augeri,  ex  hac  obser- 
vatione apparet. 

Electromagnes  enim  filo  1400  pedum  circumda- 
tus, de  quo  jam  dixi,  cum  in  singulis  suis  polis  tan- 
tum admodum  exiguas  massas  ferri,  unum  vel  duo 
pondo,  portare  posset,  si  ancora  extruebatur,  circiter 
140  pondo  sustinebat  *).  Chalybomagnes  vero,  qui  * 


*)  Postea  etiam  J.  Henry  et  Ten.  Eyck  in  Sillimanni  Ephe- 
mer.  XIX.  12  jam  similem  quandam  observationem  fecisse 
vidi,  sed  insignem  hanc  rem  accuratius  non  persecuti  sunt. 

per  ancoram  suam  10  pondo  portabat,  in  polo  suo 
majores  ferri  massas  ferre  poterat  quam  validus  ille 
electromagnes. 

Idem  fit  in  omnibus  electromagnetibus,  quos  qui- 
dem adhibere  contigit,  nimirum  ut  cum  chaljbomagne- 
tibus  comparati  admodum  exigua  pondera  in  singulis 
suis  polis  portare  possint,  unde  magnam  eorum  vim  su- 
stinendi pondera  per  applicatam  demum  ancoram  nasci 
apparet.  Quod  quidem  opinionem  mihi  fecit,  electro- 
magnetum  ancora  instructorum  vim  prae  ceteris  hinc 
pendere,  ut  ferrum  massam  in  se  clausam  efficiat. 

Itaque  ut  hoc  examinarem,  duo  bacilla  rotunda, 
ex  ferro  molli  confecta,  7 digit.  longa  et  0,8  digit.  per 
diametrum,  quorum  extremitates  accurate  laevigatae 
erant,  adhibui,  et  intervallo  2^  digitorum  alligata  filis 
spiralibus  quinquagenos  pedes  longis  circumdedi.  Haec 
fila  ita  conjuncta  erant,  ut  per  ambo  flumen  galvani- 
cum  transiret  et  poli  non  cognomines  duorum  bacil- 
lorum ed  eandem  partem  versi  essent.  Jam  si  duos 
polos  inferiores  per  ancoram  connectebam,  haec,  quae 
3 pondo  gravis  erat,  vix  sola  portabatur;  si  simul  etiam 
duos  polos  superiores  per  ancoram  conjungebam,  an- 
cora inferior  tam  firmiter  adhaesit,  ut  usque  ad  40 
pondo  portaret. 

Pro  his  bacillis  si  duo  alia,  item  7 digitos  longa 
sed  1,6  digitorum  per  diametrum,  eaque  aut  filo  1400 
pedum  aut  crassiore,  3 linearum  per  diametrum,  et  9 
tantum  pedes  longo,  circumdata  adhibebam,  haec  item 
ne  admodum  quidem  valido  flumine  vix  solam  anco- 

ram  portare  poterant.  'Sin  polos  superiores  per  fer- 
rum planum  et  accurate  iis  adaptatum  conjungebam, 
ancora  tanta  cum  vi  adhaerebat  ut  circiter  140  pondo 
praeterea  portare  posset 

Experimentum  hoc  docet,  electromagnetis  vim  pon- 
dera portandi  eo  augeri,  quod  ejus  ferrum  massam  in  se 
clausam  efficiat,  idque  optime  fieri  comperi,  cum  fer- 
rum conjungens  quam  maxime  bacillis  conjungendis 
se  applicaret 

Etenim  cum  duos  superiores  polos  bacillorum 
electromagneticorum  sic  per  ferrum  conjungebam,  ut 
una  tantum  linea  illos  tangeret,  eam  ob  rem  duos  in- 
feriores polos,  quibus  ancora  applicata  erat,  plus  pon- 
deris posse  portare  vix  sentiebam;  cum  vero  idem  il- 
lud ferrum  ita  bacillis  electromagneticis  imposuissem, 
ut  tota  eorum  planities  tangeretur,  vis  admodum  au- 
gebatur. 

Sed  non  modo,  si  rectum  ferrum  polos  duorum 
bacillorum  conjungebat,  sed  etiam  si  curvum  ideoque 
longius,  poli  contrarii  plus  ponderis  portare  poterant 
Ut  enim  comperirem,  num  etiam,  si  ferrum  admodum 
longum  conjungeret,  vis  pondera  portandi  augeretur, 
ferrum  6 pedes  longum,  quod  eandem  sectionem  ean- 
demque  omnino  naturam  ac  bacilla  electromagnetica 
illa  tenuiora  habebat,  ita  flexi  in  formam  soleae 
equinae,  ut  ejus  crura  ternorum  pedum  essent,  coque 
cmn  polos  superiores  bacillorum  conjunxissem,  etiam 
tum  satis  valde  contrariorum  polorum  vim  onera  su- 
stinendi augeri  inveni. 

Quod  quidem  conjici  possit  eo  tantum  fieri,  quod 
ferrum  massam  in  se  clausam  efficiat.  Sed  etiamsi  in 
superioribus  polis  bacillorum  massas  ferri,  quae  sese 
non  tangerent,  imponebam,  tamen  vis  illa  augebatur, 
modo  satis  magnae  essent  massae  illae  ferri.  Nam 
sine  massis  illis  bacilla  solam  ancoram  3 pondo  gra- 
vem ferebant,  impositis  autem  iis  duodecim  pondo  ^). 
Quodsi  massas  ferri  ita  applicabam,  ut  sese  tangerent 
vel  per  aliud  ferrum  conjungerentur,  vis  onera  susti- 
nendi, quamvis  admodum  cresceret,  nunquam  tamen 
aeque  augebatur,  ac  si  superiores  bacillorum  poli  per 
ferrum  plane  impositum  conjungebantur. 

Chaljbomagnetes  tales  certe,  qui  jam  diutius  in 
usu  fuerant,  hac  in  re  aliter  valere  videbantur.  Ete- 
nim cum  duo  bacilla,  ordine  parallelo,  directa  ad  perpen- 
diculum linea  posuissem,  ancora  in  duobus  inferiori- 
bus polis  non  cognominibus  eadem  semper  cum  vi 
haerebat,  sive  poli  superiores  per  ferrum  conjuncti 
erant  sive  non  erant.  Non  magis  vis  pondera  por- 
tandi augebatur,  si  magnae  massae  ferri  superioribus 
polis  applicabantur. 

Quamvis  vero  per  ferrum  uni  polo  chaljbomagne- 
tis  applicatum,  alterius  poli  vim  onera  portandi  augeri 
non  animadverterem,  tamen  etiam  in  chalybomagnetibus 
magnetismus  per  ancoram  applicatam  augetur,  quod  tan- 
tum non  satis  fortiter  usque  ad  polum  contrarium  va- 

*)  Magnetismum  terrae  nihil  omnino  hanc  in  rem  valere 
inde  apparuit,  quod  ferri  massae,  quacunque  directione,  eandem 
semper  vim  exercebant. 

Iere  videtur,  ut  aeque  atque  in  electromagiietibus  vim 
onera  portandi  augere  possit.  Notum  est,  si  magnes 
filo  cupreo  in  se  clauso  appropinquetur,  flumen  ele- 
ctricum in  filo  nasci,  porro  si  idem  magnetis  polus  a 
lilo  removeatur,  flumen  contraria  directione  gigni,  de- 
nique, si  magnes  a lilo  nec  removeatur  nec  ei  appro- 
pinquetur, in  hoc  nullam  vim,  quae  quidem  animad- 
verti possit,  exerceri.  Jam  si  in  filum  spirale,  cujus 

t 

extremitates  per  multiplicatorem  inter  se  connexae  sunt, 
bacillum  magneticum  inditur,  acus  multiplicatoris  de- 
clinat, dein,  si  magnes  manet  in  spira,  in  locum  prin- 
' cipem  redit.  Tum  si  alteri  polo  bacilli  magnetici  fer- 
rum appropinquatur,  acus  deiiuo  declinat,  idque  facit 
eadem  directione,  qua  per  inditum  magnetem  declina- 
verat. *). 

Hinc  apparet,  ferrum  appropinquatum  idem  omni- 
no efficere,  quod  magnes  novus  fecisset  si  in  spiram  im- 
missus esset,  hoc  est,  per  id  magnetismum  ejus  magne- 
tis, qui  jam  adest,  augeri  Aucta  enim  magnetis 

vis  procul  dubio  denuo  inducendo  in  ferrum  valet, 
eaque  re  hoc  rursus  in  magnetem  retro  valet,  unde 
amborum  vis  augetur. 

Si  magneti,  qui  in  tali  filo  spirali  inest,  pro  massa 

ferri 

*)  Hanc  rem  jam  animadvertit  P.  Erman.  Vide  commen- 
mentationes  academiae  scientiarum  Berolinensis,  1822,  p.  17. 

Eadem  declinatio  acus  potest  effici,  si  magnes  ex  spi- 
rali eximitur,  modo  is  contrarios  polos  ac  qui  inest  in  spir.a 
magnes,  habeat.  Ipsa  autem  haec  exeintio  semper  magnetismum 
magnetis,  qui  jam  inest  in  spira,  augeret. 

ferri  alius  bacilli  magnetici  polus  contrarius  appropin- 
1 quatur,  acus  multiplicatoris  item  hac  directione  decli- 
nat, ac  si  magnes  ejusdem  directionis  cum  eo,  quiin- 
est  in  spira,  in  eam  inderetur.  Itaque  etiam  magne- 
tes, quorum  poli  non  cognomines  inter  se  appropin- 
quantur, invicem  suum  magnetismum  augent. 

Revera  is  est  auctus  intensitatis  magneticae,  quem 
magnes  per  applicatum,  vel  appropinquatum  modo, 
ferrum  experitur.  Res  illa  nota,  magneti  majus  pon- 
dus adhaerere,  si  id  ex  solo  ferro  constet,  quam  si  in 
ancora  ferrea  etiam  alius  materiae  pondera  suspendan- 
tur, nititur  quidem  hoc  auctu  intensitatis  magneticae; 
causa  tamen  vera  auctae  intensitatis  satis  explicari  ne- 
quibat. Nam  fieri  poterat  ut  vis  pondera  portandi 
hoc  solo  augeretur,  quod  ferrum  suspensum  per  in- 
ductionem magneticum  fieret,  eoque  magis,  quo  massa 
ferri  major  et  praesertim  longior,  per  inductionem  in 
validiorem  magnetem  mutaretur.  Quare  si  magnes 
solo  ferro  oneratur,  ipse  vehementius  attrahitur  quam 
si  in  ejus  ancora  pondera  alius  materiae  suspendun- 
tur, Sed  intensitatem  magnetismi  chalybomagnetis 
ipsius  per  massam  ferri  prope  sitam  augeri  ex  hoc  ex- 
perimento cognosci  non  poterat.  Neque  hoc,  quam- 
vis id  ad  natuiam  intensitatis  magneticae  penitus  ex- 
plorandam gravissimum  sit,  nunquam  antea,  quantum 
equidem  noverim,  est  pronuntiatum. 

Auctus  intensitatis  magneticae,  qui  et  in  chalybo- 
magnetibus  et  in  electromagnctibus  ferro  appropinquato 
efficitur,  nonnullas  saltem  observationes,  de  quibus 

antea  dixi,  explicat*).  Intensitas  enim  electi oniagne- 
tuni,  qui  ex  ferro  molli  facti  sunt,  quod  magnetismuiu 
per  inductionem  facilius  recipere  potest  quam  ferrum 
induratum,  magis  augetur,  quam  chaljbomaguetum ; 
quare  in  iisdem  illis  vis  inducens  ferri  adhibiti  inulto 
magis  in  ipsorum  massam  penetrat,  unde  Iit,  ut  fer- 
rum uni  extremitati  bacilli  electromagnetici  adhibitum 
etiam  in  alteram  extremitatem  valeat,  id  quod  non  item 
evenit  in  chaljbomagnetibus. 

Quodsi  poli  non  cognomines  duorum  electroma- 
1 

gnetum  inter  se  parallelorum  ad  eandem  regionem  di- 
riguntur, ferrum  duobus  superioribus  polis  impositum, 
quoniam  duorum  polorum  vi  afficitur,  in  multo  fortio- 
rem magnetem  mutabitur,  quam  si  ab  uno  tantum 
polo  tangatur;  itaque  et  ipsum  multo  fortius  inducendo 
in  bacilla  electromagnetica  valebit,  eoque  vim  pondera 
sustinendi  eorum  bacillorum,  quorum  extremitates  per 
ferrum  inter  se  connexae  sint,  admodum  augebit.  Ex 
hoc  ipso  apparet,  cur  intensitas  minus  augeatur,  si  fer- 
rum conjungens  longius  fit  vel  minus  plane  tangit. 

Eadem  res  demonstrat  cur  iu  clectromagnetibus 
soleae  equinae  similibus  vis  onera  portandi  per  anco- 
ram applicatam  admodum  crescat.  Item  ex  illa  aper- 


*)  Hac  re,  quod  intensitas  inagnetica  per  ferrum  adhibi- 
tum augetur,  sine  dubio  etiam  illud  nititui’,  quod  magnetes  an- 
cora instructi  sensim  majorem  vim  pondera  portandi  adseisennt, 
sin  carent  per  longius  tempus  ancora,  intensitas  eorum  magne- 
tica  deminuitur. 

lura  est,  cur  tempore  opus  sit  ad  magnetismum  horum 
electroraaguetum  augendum.  Magnetismus  enim  ferri, 
dum  augetur,  in  filo  circumdanti  flumen,  quod  con- 
traria est  directione  ac  quod  jam  adest,  gignit,  cujus 
vis  hac  re  partim  tollitur. 

Hoc  autem  re  vera  sic  fieri,  hoc  experimento  com- 
probatur. Si  electromagnes  cum  filo  longo,  pro  con- 
ductore in  pila  adhibetur,  acus  multiplicatoris  inditi, 
si  ancora  non  est  applicata,  cum  flumen  satis  est  va- 
lidum, 90”  declinat;  ut  ancora  applicatur,  tantopere 
declinare  illa  desinit  et  post  plures  demum  vacillatio- 
nes ad  locum,  quo  prius  declinarat,  redit. 

Itaque  flumen  a pila  genitum,  etsi  in  breve  tem- 
pus per  ancoram  applicatam  partim  tollitur,  mox  de- 
nuo  ortum,  dum  magnetismum  auget,  ipsum  rursus  im- 
peditur, deinde  renovatum,  iterum  auget  magnetismum, 
dum  hic  ad  summam  suam  vim  perveniat.  Hinc,  quo- 
niam vis  inducens  ferri  in  filum  longius  est  vehemen- 
tior  ideoque  flumen  in  eo  ortum  vehementius  impedit, 
apparet,  in  electromagnetibus , si  longiora  fila  adhi- 
beantur, longiore  tempore  ad  summam  illam  vim  gi- 
gnendam opus  esse  quam  si  brevioribus  filis  utare. 
In  his  enim  vis  inducens  ferri  pro  flumine  a pila  ge- 
nito exigua  erit;  ideoque,  quoniam  hoc  parum  impe- 
ditur, electromagnes  cum  filo  breviori  summam  suam 
vim  onera  portandi,  si  ancora  applicetur,  statira  fere 
adipiscetur. 

Difficilius  erit  ad  explicandum,  cur  in  electroma- 

gnete  ancora  instructo,  post  flumen  interruptum,  tem- 
pore aliquo  opus^  sit  ut  magnetismus  deminuatur. 
Nam  post  eam  interruptionem  per  magnetismum  eva- 
nescentem nullum  flumen  in  filo  poterit  gigni,  quia 
hoc  non  est  in  se  clausum. 


